|  |  |
| --- | --- |
|  |  |

**ΠΑΝΤΕΙΟ ΠΑΝΕΠΙΣΤΗΜΙΟ ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ ΕΛΛΗΝΙΚΗ ΔΗΜΟΚΡΑΤΙΑ**

**ΤΜΗΜΑ ΕΠΙΚΟΙΝΩΝΙΑΣ, ΜΕΣΩΝ ΚΑΙ ΠΟΛΙΤΙΣΜΟΥ ΝΟΜΟΣ ΕΥΒΟΙΑΣ**

**ΚΕΝΤΡΟ ΚΛΑΣΙΚΟΥ ΔΡΑΜΑΤΟΣ ΚΑΙ ΘΕΑΜΑΤΟΣ ΔΗΜΟΣ ΕΡΕΤΡΙΑΣ**

**PANTEION UNIVERSITY OF SOCIAL AND POLITICAL SCIENCES GREEK REPUBLIC**

**DEPARTMENT OF COMMUNICATION, MEDIA AND CULTURE EVIA PRERFECTURE**

**CENTRE OF CLASSICAL DRAMA AND SHOW MUNICIPALITY OF ERETRIA**

Ερέτρια/ Αθήνα 7/8/ 2018

**ΔΕΛΤΙΟ ΤΥΠΟΥ**

Το πανέμορφο Αρχαίο Θέατρο της Ερέτριας, του οποίου ξεκίνησε ήδη η αναστήλωση με την χρηματοδότηση της Περιφέρειας Στερεάς Ελλάδας, ανοίγει τις πύλες του, μετά από σαράντα χρόνια, από **21-23 Σεπτεμβρίου**, με μια ιδιαίτερα σημαντική πρωτοβουλία.

Ένα ***πιλοτικό φεστιβάλ αρχαίου δράματος*** στην Στερεά Ελλάδα, καρπός μιας πολλά υποσχόμενης συνεργασίας ανάμεσα στον **Δήμο Ερέτριας**, και συγκεκριμένα στην πόλη της Ερέτριας, σφραγισμένης εδώ και χιλιετίες από την Ιστορία και τον πολιτισμό της χώρας μας και το **Κέντρο Κλασικού Δράματος και Θεάματος του Παντείου Πανεπιστημίου (ΚΕΔΡΑ)**.

Στα πλαίσια του νέου προγράμματος του ΚΕΔΡΑ, που επίσης ενισχύεται οικονομικά από την Περιφέρεια Στερεάς Ελλάδας, θα παρουσιαστούν σε πρεμιέρα έργα και των τριών αρχαίων τραγικών:

1. **Οι *Πέρσες*** του Αισχύλου από το Κέντρο Κλασικού Δράματος και θεάματος του Παντείου σε μετάφραση και σκηνοθεσία Γιάγκου Ανδρεάδη.
2. ***Οιδίποδας Τύραννος*** του Σοφοκλή με σύμπραξη της εταιρείας «Λάιος» της Θήβας και του συλλόγου «Δήλια Δρώμενα» της Τανάγρας σε μετάφραση Μίνωα Βολανάκη και σκηνοθεσία Θανάση Αντωνίου και
3. ***Ελένη*** του Ευριπίδη του Θεάτρου Χαλκίδας σε μετάφραση Δημήτρη Δημητριάδη και σκηνοθεσία Γιάννη Κατσάνου.

Το πλήρες πρόγραμμα των παραστάσεων, που θα συνεχιστούν στην Αθήνα, στο θέατρο «Ροές» και σε άλλες πόλεις, θα ανακοινωθεί προσεχώς.

Αντιπρόεδρος Η Δήμαρχος

Κέντρου Κλασικού Δράματος & Θεάματος Ερέτριας

Παντείου Πανεπιστημίου

Ομότιμος Καθηγητής

Γιάγκος Ανδρεάδης   Αμφιτρίτη Αλημπατέ